《叔度贤良再用游字韵见贻复次韵谢之》
宋代·喻良能

夕郎分阃镇东秋，幕下挥毫秦少游。
一代风流今不泯，百年文物尚堪求。
交情莫逆人谁似，吟事方殷岁又遒。
他日约君为伯仲，三间瓦屋住东头。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。